|  |  |  |  |
| --- | --- | --- | --- |
| ŠKOLA, RAZRED: | 1. razred | NADNEVAK: |  |
| UČITELJ/ICA: |  | REDNI BROJ SATA: |  |

**PRIPRAVA ZA SAT LIKOVNE KULTURE**

|  |  |
| --- | --- |
| **NASTAVNA CJELINA:** | TOČKA I CRTA / BOJA |
| **NASTAVNA TEMA:** | CRTE PO TOKU I KARAKTERU / OSNOVNE I IZVEDENE BOJE |

|  |
| --- |
| **NASTAVNA JEDINICA** |
| LIKOVNO PODRUČJE: Oblikovanje na plohi – crtanje / oblikovanje na plohi - slikanje |
| MOTIV: **proljetnice** (vizualni) |
| LIKOVNI PROBLEM / KLJUČNI POJMOVI: točka, crta, (različite crte), crtanje, crtež, boja (osnovne i izvedene boje), slikanje, slika |
| LIKOVNO-TEHNIČKA SREDSTVA I LIKOVNE TEHNIKE: crni flomaster + pastele |

|  |  |
| --- | --- |
| **ISHODI UČENJA:** | Učenik prepoznaje i razlikuje različite boje u prirodnim oblicima. Zna pastelama naslikati boje te različitim točkama i crtama prikazati detalje, primjenjuje naučeno u svom likovnom radu. Prepoznaje ključne pojmove na reprodukciji umjetničkog djela. |
| **ZADATCI:** |  |
| **a) kognitivni** | a) istražiti, uočiti i razlikovati vrste crta; usvajati tehniku crtanja flomasterima; naučiti crtati različitim crtama; uočavati i razlikovati boje; usvajati tehniku slikanja pastelama, uočavati dijelove/detalje u prirodnom obliku, prepoznati različite crte i boje na likovno-umjetničkom djelu |
| **b) funkcionalni** | b) razvijati senzorne (vidne) sposobnosti; razvijati izražajne, praktične i intelektualne sposobnosti (sposobnosti likovnog izražavanja bojom i crtom, sposobnost analitičkog promatranja); razvijati percepciju i mišljenje, interes i volju za rad |
| **c) odgojni** | c) razvijati estetske kriterije; razvijati radne navike, upornost i samoinicijativu; poticati subjektivni osjećaj uspjeha; razvijati kritički stav prema vlastitom uratku i radovima ostalih učenika |
| **KOMPETENCIJE:** | komunikacija na materinskomu jeziku, inicijativnost i poduzetnost, matematička  i kompetencije u prirodoslovlju i tehnologiji, učiti kako učiti, kulturna svijest i  izražavanje |
| **VRIJEDNOSTI:** | znanje, odgovornost |
| **NAČIN RADA:** | prema promatranju, nakon promatranja |
| **METODE RADA:** | razgovor, pjevanje, demonstracija, analitičko promatranje, variranje, građenje |
| **OBLICI RADA:** | frontalni, individualni |
| **IZVORI, SREDSTVA I POMAGALA:** | mapa PROFIL KLETTa, ploča,kreda, boje i crte (aplikacije), računalo, projektor, projektno platno, zvučni CD *P kao početnica*, internet (YouTube), reprodukcija (Miro: *Rođenje dana*, 1968.); sLIKOVNICA iz mape profil Kletta, str. 2, 4, 10 ili 12 |
| **KORELACIJA:** | Hrvatski jezik (interpretacija teksta *Što ujutro radi cvijet*); Glazbena kultura (pjevanje pjesme *Visibaba mala*); Matematika (točka, crta); Priroda i društvo (proljeće, boje prirode u proljeće, čuvanje i zaštita proljetnica – ekološki odgoj); Sat razrednika (igre u prirodi - zdravstveni odgoj) |

|  |  |
| --- | --- |
| REPRODUKCIJA | UČENIČKI RADOVI |
| C:\Users\CCOE\Desktop\1. b\Likovna_kultura_1\REPRODUKCIJE_IZ_UDZBENIKA_ZA_PRVI_RAZRED\MIRO, Rodenje dana.jpg | C:\Users\CCOE\Desktop\radovi za Profil priprave\IMG_20170327_121041.jpg C:\Users\CCOE\Desktop\radovi za Profil priprave\IMG_20170327_121053.jpg  C:\Users\CCOE\Desktop\radovi za Profil priprave\IMG_20170327_121117.jpg |

|  |  |
| --- | --- |
| **TIJEK NASTAVNOG SATA** | NAPOMENA |
| **1. PRIPREMA** |  |
| Priprema se materijal i pribor za rad. Učenicima se dijeli zaštitni najlon za klupu, pokazuje kako će zaštititi svoje radno mjesto i kako će rasporediti pribor.  Priprema se papir, pastele i crni flomaster. Tijekom pripreme imenujemo predmete koje ćemo rabiti.  Ponavlja se o načinu crtanja flomasterima, o vrstama crta te o slikanju pastelama.   * *Ako želimo nacrtati deblju crtu, treba podebljati i povući još jednu crtu uz već nacrtanu.* | Poželjno je da učenici imaju flomaster koji je na jednoj strani tanji, a na drugoj deblji. |
| **2. MOTIVACIJA**  Razgovor o prethodnim satovima (sat PiD-a – proljeće, proljetnice, buđenje prirode; HJ – interpretacija teksta *Što ujutro radi cvijet*).  Pjevanje pjesme *Visibaba mala*.  Ističemo važnost boravka na zraku u proljeće, boravak u šumi te važnost zaštite proljetnica.  Učenici pažljivo promatraju fotografije proljetnica. Analiziraju što vide. Opisuju dijelove proljetnica te komentiraju kakvim bi ih bojama naslikali i crtama nacrtati. | U analizi dijelova proljetnica aplicirati crte i boje na ploču. |
| **3. NAJAVA ZADATKA**  Najavljujemo zadatak:   * *Danas ćete naslikati proljetnice. Prvo ćete crnim flomasterom nacrtati obris proljetnice koju ćete crtati crtama i točkama, a zatim ćete obojiti proljetnicu pazeći na boje proljetnice. U tome će vam pomoći projicirane fotografije na platnu. Tko želi ponoviti zadatak?*   **4. REALIZACIJA ZADATKA**  Učenici samostalno rade.  Prema potrebi daju se dodatne upute za rad (*Pogledaj malo bolje fotografiju: vidiš li još nešto na cvijetu? Kako to možeš prikazati? Jesi li uočio još neku boju? Možeš li nešto dodati?)* Naglasak je na maštovitosti izvedbe poštujući zadane likovne probleme koje će učenici kombinirati. | Uputiti učenike da nakon što završe s crtanjem flomasterom dobro zatvore poklopac flomastera te nakon slikanja pastelama obrišu dobro krpicom prste. |
| **5. ANALIZA I VREDNOVANJE LIKOVNOG PROCESA I PRODUKATA** |  |
| Postavljamo sve učeničke radove na ploču. Učenici pažljivo promatraju i uočavaju jesu li svi ostvarili zadatak. Ističemo radove koji su posebno uspješni. Učenici analiziraju po čemu su ovi radovi uspješni te ima li manje uspješnih radova i zašto. Pritom na svakom radu ističemo što je dobro, a što je moglo ili trebalo drukčije. Nakon toga stavljamo na ploču reprodukciju.  Učenici promatraju reprodukciju, uočavaju i pokazuju likovne probleme na njoj (napomenuti učenicima kako je umjetnik volio uokviriti crnom bojom oblike na svojim slikama). |  |
|  |

|  |  |  |  |
| --- | --- | --- | --- |
| **PLAN PLOČE** | | | |
| **CRTE PO TOKU I KARAKTERU+OSNOVNE I IZVEDENE BOJE - PROLJETNICE** | | | |
| CRTE    ---------------- | FOTOGRAFIJE  F:\Sofija\visibaba2.jpg  F:\Sofija\jaglaci.jpg  F:\Sofija\ljubičica.jpg  F:\Sofija\šafran.jpg  F:\Sofija\tratinčice.jpg | UČENIČKI RADOVI    C:\Users\CCOE\Desktop\radovi za Profil priprave\IMG_20170327_121041.jpg  C:\Users\CCOE\Desktop\radovi za Profil priprave\IMG_20170327_121053.jpg  C:\Users\CCOE\Desktop\radovi za Profil priprave\IMG_20170327_121117.jpg | REPRODUKCIJA  C:\Users\CCOE\Desktop\1. b\Likovna_kultura_1\REPRODUKCIJE_IZ_UDZBENIKA_ZA_PRVI_RAZRED\MIRO, Rodenje dana.jpg |

|  |
| --- |
| **PRILOG** |
| C:\Users\CCOE\Desktop\radovi za Profil priprave\IMG_20170327_121308.jpg |